Pablo Graña

Pablo Graña Alonso, nado en Cangas o 21 de marzo de 1999, é un deportista galego que compite en piragüismo na modalidade de augas tranquilas.

Foi tres veces campión do mundo de piragüismo (2019, 2022 e 2023), nas probas de C2 200 m e C4 500 m, e dúas veces campión europeo (2021 e 2025).«Pablo Graña Alonso» en CanoeResults.eu .

 Traxectoria 
Comezou a competir en piragüismo por influencia do seu amigo David Barreiro e ingresou coma el no Real Club Náutico Rodeira de Cangas, onde se especializou na modalidade de augas tranquilas. En 2017 participou nos Campionatos do Mundo sub-23 e júnior celebrados en Pitești (Romanía), logrando o ouro no C1 200 metros.

O 24 de agosto de 2019 en Szeged, con 20 anos de idade, proclamouse por primeira vez campión mundial absoluto, no segundo Campionato Mundial no que participaba, ao gañar xunto ao madrileño Alberto Pedrero a final do C2 200 metros. Dous anos despois conquistou un ouro no Campionato Europeo de Poznan, coa mesma parella e na mesma distancia.

En 2022 foi subcampión europeo no C1 200 m e sumou un novo ouro mundial, desta vez na proba de C4 500 m, xunto aos tamén galegos Manuel Fontán e Adrián Sieiro e o balear Joan Moreno, equipo co que revalidou o título ao ano seguinte. Tamén en 2023 participou nos Xogos Europeos en Cracovia, que no referente ao piragüismo funcionaron como un Campionato Europeo. Conseguiu o ouro na proba de C2 200 m mixto,, na que participou xunto á pontevedresa Antía Jácome, e o bronce no C1 200 m.

En 2024 disputou de novo o Campionato Europeo en Szeged, conseguindo a medalla de prata no C1 200 m. 

 Palmarés internacional 
 Campionato Mundial Ano Lugar Medalla Competición 2019   Szeged Ouro C2 200 m2022 Dartmouth OuroC4 500 m2023 Duisburgo OuroC4 500 m2024 Samarcanda PrataC1 200 m2025 Milán PrataC1 200 mCampionato EuropeoAnoLugarMedallaCompetición2021 Poznan OuroC2 200 m2022 Múnic PrataC1 200 m2023 Cracovia BronceC1 200 m2024 Szeged PrataC1 200 m2025 Račice OuroC1 200 mXogos EuropeosAnoLugarMedallaCompetición2023 Cracovia OuroC2 200 m mixto BronceC1 200 m

 Notas 

 Véxase tamén 
 Ligazóns externas 
Ficha do deportista na páxina do Comité Olímpico Español.



Categoría:Nados en Cangas
Categoría:Nados en 1999
Categoría:Piragüistas de Galicia